༈ རྒྱ་སོག་གི་ལྷ་འདྲེའི་འཚུབ་འགྱུར་གྱིས་སྒར་ལ་ནད་རིམས་སོགས་འབྱུང་བར་ཉེ་ཚེ་རིམ་གྲོ་དགོས་ཚུལ་ཆོས་
སྐྱོང་ཆེན་པོ་ཁོག་ཏུ་ཞུགས་ནས་གསུང་པར་བརྟེན་ཁེ་རི་ཏལ་སྒར་ངེད་རང་གི་རྡོ་རྗེ་སློབ་དཔོན་བྱས་ནས་རྣམ་
པར་རྒྱལ་བའི་ཕན་བདེ་ལེགས་བཤད་གླིང་པ་རྣམས་ཀྱི་ཕུར་པ་ལྷ་ནག་གི་སྒྲུབ་པ་བཙུགས་པའི་དུས་གླགས་ལྟའི་
འབྱུང་པོ་མང་པོའི་སྤྱི་བོར་ཕུར་(༣༧བ)པ་ཐེབས་པ་མཐོང་བ་མཁན་གྱི་སྤྱོད་ཡུལ་དུ་གྱུར་པ་སོགས་སྒྲུབ་པའི་
མཚན་མ་ངོ་མཚར་བ་བྱུང་བའི་དུས་ཕུལ་བའི་སྙན་དར་ཁ་ཡིག་བདུད་དཔུང་ཕྱེ་མར་འཐག་པའི་ཐོག་མདའ།
གར་ཁ་བཏགས། དགུའི་ཉམས་ཀྱིས་བརྗིད་པའི་དབང་སྔོན་རི། །དུས་ཀྱི་མེ་ལྕེ་འབར་
བའི་གོས་གྱོན་པ། །ཤེས་རབ་འཁོར་ལོ་རྒྱས་འདེབས་དགའ་མ་དང༌། །མཉམ་སྦྱོར་
འཕྲིན་ལས་དཔལ་ཆེན་ཧེ་རུ་ཀ །དྲན་པ་ཙམ་གྱིས་ནག་ཕྱོགས་བདུད་སྡེའི་དཔུང་། །
ཐལ་བར་རློག་ཅིང་མཆོག་ཐུན་དངོས་གྲུབ་ཀུན། །འབད་མེད་སྩོལ་མཛད་རྡོ་རྗེ་
ཕུར་པ་ཡི། །ལྷ་ཚོགས་རྣམས་ཀྱིས་དུས་འདིར་དངོས་གྲུབ་སྩོལ། །མཐུ་སྟོབས་དཔྱིད་
ཀྱི་ཕོ་ཉས་ལེགས་བསྐྱངས་པས། །ཆོས་དང་ཉེར་མཐུན་བསམ་དོན་ཨ་མྲའི་ཤིང་། །
211

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། .. ༼ཚ༽
འདོད་པའི་རེ་བ་ལེགས་སྐོང་འབྲས་བཟང་དག །མྱུར་དུ་སྩོལ་ཅིག་འཕྲིན་ལས་ཕུར་
པའི་ལྷ། །ཕུར་སྐྱོང་སྲུང་མར་ཁས་བླངས་དམ་ལྡན་རྣམས། །རིགས་འཛིན་པདྨའི་
དམ་ཚིག་ཉེར་དགོངས་ལ། །དེང་དུས་བཅོལ་བའི་འཕྲིན་ལས་མ་ལུས་པ། །ཐོགས་
པ་མེད་པར་མྱུར་དུ་སྒྲུབ་པར་མཛོད།། །།